CELEX: 32020D2217
Language: el
Date: 2020-12-22 00:00:00
Title: Εκτελεστική απόφαση (ΕΕ) 2020/2217 της Επιτροπής της 22ης Δεκεμβρίου 2020 για την τροποποίηση των παραρτημάτων I και ΙΙΙ της απόφασης 2010/472/ΕΕ όσον αφορά την καταχώριση για το Ηνωμένο Βασίλειο στους καταλόγους τρίτων χωρών ή τμημάτων τους εκ των οποίων επιτρέπονται οι εισαγωγές σπέρματος, ωαρίων και εμβρύων αιγοπροβάτων στην Ένωση [κοινοποιηθείσα υπό τον αριθμό C(2020) 9554] (Κείμενο που παρουσιάζει ενδιαφέρον για τον ΕΟΧ)

28.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 438/60
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2217 ΤΗΣ ΕΠΙΤΡΟΠΗΣ
         της 22ης Δεκεμβρίου 2020
         για την τροποποίηση των παραρτημάτων I και ΙΙΙ της απόφασης 2010/472/ΕΕ όσον αφορά την καταχώριση για το Ηνωμένο Βασίλειο στους καταλόγους τρίτων χωρών ή τμημάτων τους εκ των οποίων επιτρέπονται οι εισαγωγές σπέρματος, ωαρίων και εμβρύων αιγοπροβάτων στην Ένωση
         
            
               [κοινοποιηθείσα υπό τον αριθμό C(2020) 9554]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα Α μέρος I της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α) και το άρθρο 19 εισαγωγική πρόταση και στοιχείο β),
         Εκτιμώντας τα ακόλουθα:
         
                     (1)
                  
                  
                     Η απόφαση 2010/472/ΕΕ της Επιτροπής (2) καθορίζει τους όρους που διέπουν τις εισαγωγές παρτίδων σπέρματος, ωαρίων και εμβρύων αιγοπροβάτων στην Ένωση. Ειδικότερα, στο παράρτημα I της εν λόγω απόφασης παρατίθενται οι τρίτες χώρες ή τα τμήματα αυτών εκ των οποίων τα κράτη μέλη πρέπει να επιτρέπουν τις εισαγωγές παρτίδων σπέρματος αιγοπροβάτων, ενώ στο παράρτημα III της απόφασης παρατίθενται οι τρίτες χώρες ή τα τμήματα αυτών εκ των οποίων τα κράτη μέλη πρέπει να επιτρέπουν τις εισαγωγές παρτίδων ωαρίων και εμβρύων των εν λόγω ζώων.
                  
               
                     (2)
                  
                  
                     Το Ηνωμένο Βασίλειο έχει παράσχει τις αναγκαίες εγγυήσεις που απαιτούνται από την απόφαση 2010/472/ΕΕ προκειμένου το Ηνωμένο Βασίλειο να περιληφθεί στα παραρτήματα I και ΙΙΙ της εν λόγω απόφασης μετά τη λήξη της μεταβατικής περιόδου που προβλέπεται στη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης), με την επιφύλαξη της εφαρμογής του ενωσιακού δικαίου ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία σύμφωνα με το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία της συμφωνίας αποχώρησης, σε συνδυασμό με το παράρτημα 2 του εν λόγω πρωτοκόλλου. Λαμβανομένων υπόψη των εγγυήσεων που παρασχέθηκαν από το Ηνωμένο Βασίλειο, η εν λόγω τρίτη χώρα θα πρέπει να περιληφθεί στα παραρτήματα της απόφασης 2010/472/ΕΕ.
                  
               
                     (3)
                  
                  
                     Επομένως, τα παραρτήματα I και ΙΙΙ της απόφασης 2010/472/ΕΕ θα πρέπει να τροποποιηθούν ανάλογα.
                  
               
                     (4)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης λήγει στις 31 Δεκεμβρίου 2020, η παρούσα απόφαση θα πρέπει να εφαρμοστεί από την 1η Ιανουαρίου 2021.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα I και III της απόφασης 2010/472/ΕΕ τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από την 1η Ιανουαρίου 2021.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 22 Δεκεμβρίου 2020.
            
               
                  Για την Επιτροπή
               
               Stella KYRIAKIDES
               
                  Μέλος της Επιτροπής
               
            
         
         
            (1)  ΕΕ L 268 της 14.9.1992, σ. 54.
         
            (2)  Απόφαση 2010/472/ΕΕ της Επιτροπής, της 26ης Αυγούστου 2010, για τις εισαγωγές στην Ένωση σπέρματος, ωαρίων και εμβρύων αιγοπροβάτων (ΕΕ L 228 της 31.8.2010, σ. 74).
      
      
         
            ΠΑΡΑΡΤΗΜΑ
            Τα παραρτήματα I και ΙΙΙ της απόφασης 2010/472/ΕΕ τροποποιούνται ως εξής:
            
                        1)
                     
                     
                        στο παράρτημα I, μετά την καταχώριση για τη Χιλή, προστίθεται η ακόλουθη καταχώριση:
                        
                                    «GB
                                 
                                 
                                    Ηνωμένο Βασίλειο ((*))
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        στο παράρτημα III, μετά την καταχώριση για τη Χιλή, προστίθεται η ακόλουθη καταχώριση:
                        
                                    «GB
                                 
                                 
                                    Ηνωμένο Βασίλειο ((*))